Ma nruḥ daɣen ɣer tullist “Tayri-w” amsawal uqbel ad yuɣal d awadem, di tazwara yella d aniri akka ara ad d-nwali deg umdya-agi:”Yal yiwen di ddunit-agi yesɛa tadyant teɛedda fell-as,trṣa deg allaɣ-is.Xas akken ɛeddan wussan neɣ maḍi d iseggasen,ahat tikwal ittɛeddi-d uzylal n tittin ɣef allaɣ!Maca ccama-s ddimaad teqqim ur tezmir ad temḥu…..”Sb.138 Dagi amsawal ybda-d d aniri imi ad d-naf yesemres imyagen deg udem wis kraḍ (yesɛa,teɛedda,teqqim,tezmir…) amakken yeseqdec amqim awṣil „is‟(allaɣ-is,ccamas….).Syin akkin yuɣal d amsawal awadem akka ara d-nwali deg umdya-agi:”Nekk ass-aawend-awiɣ tadyant yeqqimen ar ass-a deg allaɣ-iw,xas akken ɛeddan fell-s kraḍ iseggasen[….]ad teqqim d tamɛayt s wayes ara ssakayeɣ iman-iw,am waken yis-s ara ssiḥerceɣ arrawiw……”Sb.138.Dagi ,walama tekfa teḥkayt amsawal yuɣal d awadem ttebut ɣef aya; amsawal (Ḥanan) tḥekku-d tahkyt-is nettat ,taḥkayt n tyri ittecerken d Yahya,tayri ur nesawaḍ ara ɣer lmerɣub.Tin ɣur-s amsawal yesemres imyagen deg udem amenzu n wasuf( ssakyeɣ,ssiḥriceɣ….),am wakken yesexdem amqim ilelli „nekk‟ akkud d umqim awṣil „iw‟(allaɣ-iw,iman-iw,arraw-iw…).